1. Za prvu stavku zadaće izvršena je pravilna dekompozicija po principu jedna klasa – jedan .cs fajl (prepravljena Zadaća 1).
2. Za drugu stavku zadaće izvršeno je dodjeljivanje atributa osoblju i doktorima (korisničko ime i lozinka) preko kojih se vrši login korisnika. Na početnoj formi je dodan odabir uloge pa sam login funkcioniše na osnovu uloge i korisničkih podataka (lozinka se čuva kao MD5 hash). Osim toga, implementirano je još nekoliko metoda koje omogućavaju uposlenicima pregled lista čekanja po ordinacijama u klinici. Pacijentima je omogućen pristup vlastitim informacijama preko nekoliko metoda i dodan je atribut Slika.
3. Za treću stavku podržano je sve navedeno iz teksta zadaće. Interfejs se sastoji od login forme i tri dodatne forme koje se pojavljuju u ovisnosti od uloge korisnika koji je trenutno logiran. Omogućen je unos, ažuriranje, pregled i brisanje pacijenata (njihovih kartona), zatim registrovanje pregleda, registrovanje terapija, dok sami pacijenti imaju pristup vlastitom profilu i listama čekanja. Sva polja unutar forme za pacijenta su Read-Only, dakle onemogućeno je ikakvo mijenjanje informacija. Osim osnovnih kontrola iskorištene su i navedene – MenuStrip na inicijalnoj login formi kroz dvije mogućnosti – „O aplikaciji“ i „Pomoć“, StatusStrip za prijavljivanje grešaka prilikom validacije, TabControl u formi Osoblje, ContextMenu na korisničkoj kontroli za izmjenu veličine odabrane slike odnosno njeno uklanjanje.
4. Validacija je urađena na svim nivoima – kroz dva načina unutar formi i unutar klasa (tako da bi ove klase bile primjenljive i na neke nove forme). Unutar formi i korisničkog interfejsa je korištenjem boolean varijabli onemogućeno potvrđivanje nevalidnih podataka, dok se i u samim seterima nalaze provjere validnosti podataka (gdje se baca izuzetak u slučaju da parametar koji se dodjeljuje nije validan). Signalizacija greške je izvršena slanjem odgovarajućih poruka na ErrorProvidere kao i eventualnim ispisivanjem na StatusStrip kontroli.
5. Korisnička kontrola je urađena kako je i navedeno, odabir slike i validiranje datuma. Na korisničkoj kontroli je iskorišten ContextMenu kojim je omogućeno prilagođavanje slike okviru odnosno uklanjanje slike kao druga opcija.
6. Na početnoj stranici je iscrtan logo klinike korištenjem klase Graphics.

Marko Nedić, 17983.

Nastavna grupa: RI 9.